 Akizungumza jana kwenye Uwanja wa Karume walipokuwa wakifanya mazoezi Banyai alisema anategemea kikosi chake kitaendeleza ushindi katika mchezo huo ili kuendelea kutawala kwa pointi katika kundi A.“Lengo letu tunataka kushinda katika mchezo ujao, kwani tumedhamiria kurudi kwenye michuano ya Ligi Kuu Tanzania msimu ujao, hivyo unatakiwa tujitahidi kwa kila mchezo,” alisema.Alisema licha ya kuwa michuano hiyo imekuwa na upinzani mkali, kwa upande wao wamejipanga kushinda.Banyai aliomba wapenzi wa soka kutoka Ruvuma waishio Dar es Salaam kujitokeza kwa wingi kwenye mchezo huo, kuiunga mkono timu hiyo iweze kufanya vizuri. Katika msimamo wa Ligi Daraja la Kwanza Majimaji inashika nafasi ya kwanza katika kundi A ikiwa na pointi 28.